زنگین تبیعطه مالیک آذربایجان اراضیسینده 80 ـ ه یاخین داغ وار. 4466 م هوندولویه قدر اوجالان بازاردوزو زیروه سی آذربایجانین ان یوکسک نؤقطه سیدیر. اؤلکه اراضیسینین 60 فائزه قدرینی ایسه داغلیق اراضیلر توتور.
آخار.آذ آذربایجانین ان گؤزل 5 داغینی تقدیم ائدیر:
1. ایلان داغ
ایلان داغ ناخچیوان موختار رئسپوبلیکاسینین جولفا رایونوندا یئرله شیر و هوندورلویو 2415 مئتردیر. قدیم افسانه یه گؤره، نوح پئیغمبرین گمیسی یولدا گمی قایادان باشقا بیر داغین زیروه سینه ده توخونوب و اونو یاریب کئچرکن برک ییرغالانیب، بو زامان نوح پئیغمبر دئییب: "اینان، داغدیر". تدقیقاتچیلار "ایلانداغ" آدینی بو افسانه ایله علاقه لندیریرلر.
2. شاه داغ
قوسار رایونو اراضیسینده یئرلشن بو داغین هوندورلویو 4243مئتردیر. تدقیقاتچیلارا گؤره، بو اوُروُنیمه یوکسک، اوجا، هوندور داغ اولماسینا گؤره، شاه داغ، یعنی "داغلارین شاهی"، "ان یوکسیی" دئییلیب.
3. توفان داغ
باش قافقاز سیلسیله سینده یئرلشن بو داغین هوندورلویو 4205 مئتردیر. یئرلی اهالینین معلوماتینا گؤره، بو آد داغدا تئز ـ تئز شیدتلی کولک، چووغون، توفان قوپماسی ایله باغلیدیر.
4. که پز داغی
که پز داغی کیچیک قافقازدا، گؤی گؤل رایونو اراضیسینده، آغسو چایینین منبع یینده یئرلشیر. هوندورلویو 3066 مئتردیر. گؤجلؤ زلزله لر نتیچه سینده که پزده بیر نئچه دفه اوچقونلار اولوب. اوچقون ماتئریاللاری آغسو چایینین مجراسینی کسه رک داغ گؤللری اولان گؤی گؤل و مارال گؤلؤعمله گتیریب.
5. بازار دوزو
بازار دوزو زیروه سی آذربایجانین ان هوندور نؤقطه سیدیر و هوندورلویو 4466 مئتردیر. بؤیوک قافقاز داغلارینین باش قافقاز سیلسیله سینده، روسیا فئدئراسییاسی ایله سرحدده، قوسار رایونو اراضیسینده یئرلشیر.
azb_Arab azb_Arab uig_Arab azb_Arab pes_Arab azb_Arab pes_Arab azb_Arab pes_Arab azb_Arab azb_Arab azb_Arab